[{"text_idx": "#000003", "text": "Optibet Rahvaliiga kroonib katkestatud hooaja meistrid septembris"}, {"text_idx": "#000005", "text": "Optibet Rahvaliiga korraldustiim otsustas u\u0308hiselt, et koroonaviirusest tingitud eriolukorra to\u0303ttu pausile ja\u0308a\u0308nud hooaeg lo\u0303petatakse septembri keskel u\u0308hel na\u0308dalavahetusel peetava va\u0308lkturniiriga, mille vo\u0303itja kroonitakse ta\u0308navuseks Rahvaliiga meistriks."}, {"text_idx": "#000006", "text": "Senise hooaja ta\u0308ies mahus ja\u0308tkamine poleks erinevatel po\u0303hjustel vo\u0303imalik. Suvel ei saaks meeskonnad mehi kokku ning su\u0308gisel jookseks eelmine hooaeg uude hooaega sisse ja sunniks seda edasi lu\u0308kkama. Kuna Rahvaliiga soovis ta\u0308navusele hooajale mingil kujul siiski punkti panna, otsustati lu\u0308hiformaadis va\u0308lkturniiri kasuks, kus saavad osaleda u\u0308ksnes eelmisel hooajal liigas pallinud meeskonnad."}, {"text_idx": "#000007", "text": "Va\u0308lkturniiri ta\u0308pne formaat kuulutatakse va\u0308lja pa\u0308rast registreerimise lo\u0303ppu. Praegune plaan na\u0308eb ette ma\u0308ngude toimumist septembris u\u0308hel vo\u0303i kahel na\u0308dalavahetusel, kuid ta\u0308pne aeg on veel selgumisel. Va\u0308lkturniiri tulemusena kuulutatakse va\u0308lja Rahvaliiga divisjonide vo\u0303itjad ja medalistid. Osalemine on meeskondadele tasuta."}, {"text_idx": "#000008", "text": "Va\u0308lkturniiril saavad osaleda vaid meeskonnad, kes osalesid hooajal 2019/20 Optibet Rahvaliiga Po\u0303hja regiooni I vo\u0303i II divisjonis nii Weekend kui Regular sarjas. Tiimid tohivad kasutada ainult neid ma\u0308ngijaid, kes osalesid nende ridades hooajal 2019/20 va\u0308hemalt u\u0308hes kohtumises. Eraldi turniir toimub nii I kui II divisjoni meeskondadele, kuhu pannakse kokku sama divisjoni Weekendi ja Regular sarja tiimid."}, {"text_idx": "#000009", "text": "Kui ma\u0308ngija on u\u0308hes divisjonis ma\u0308nginud nii Weekendi kui Regular sarjas, siis va\u0308lkturniiril peab ta tegema valiku, kumba meeskonda esindab, kahes erinevas sama divisjoni meeskonnas osaleda ei saa. Ku\u0308ll vo\u0303ib osaleda u\u0308ks ma\u0308ngija nii I divisjoni kui II divisjoni turniiril."}, {"text_idx": "#000010", "text": "Va\u0308lkturniirile registreerumine algab e-maili teel 1. augustil ja lo\u0303peb 31. augustil."}, {"text_idx": "#000012", "text": "* 2019/20 hooajal liigas ma\u0308nginud meeskondadele.\n* Kasutada vo\u0303ib ma\u0308ngijaid, kes tegi 2019/20 sama tiimi eest kaasa va\u0308hemalt u\u0308he ma\u0308ngu.\n* Va\u0308lkturniiril selgitatakse paremad eraldi I ja II divisjonis.\n* Ta\u0308pne formaat selgub pa\u0308rast registreerimise lo\u0303ppu, kui on selge, mitu meeskonda osaleb.\n* Ma\u0308ngija tohib u\u0308hes divisjonis esindada vaid u\u0308hte meeskonda."}, {"text_idx": "#000013", "text": "NB! Kui olukord viiruse levikuga muutub su\u0308gisel taas to\u0303sisemaks, otsustab Rahvaliiga korraldustiim va\u0308lkturniiri toimumise jooksvalt, arvestades tolle hetke olukorda ja la\u0308htudes ametlikest ettekirjutustest."}, {"text_idx": "#000017", "text": "Jalgpall24.eeOptibet pikendas jalgpallirindel ha\u0308sti kulgenud koosto\u0308o\u0308d"}, {"text_idx": "#000019", "text": "Ka\u0308sipall24.ee7 na\u0308puna\u0308idet, kuidas spordiennustust vastutustundlikult praktiseerida"}, {"text_idx": "#000020", "text": "7 na\u0308puna\u0308idet, kuidas spordiennustust vastutustundlikult praktiseerida"}, {"text_idx": "#000021", "text": "Tennisnet.eeMark Lajal langes Charlestoni Challengeril va\u0308lja"}, {"text_idx": "#000022", "text": "Mark Lajal langes Charlestoni Challengeril va\u0308lja"}]